                                                                                                            ПРОЕКТ НА ДОГОВОР

Днес,
…………….., в гр.Генерал Тошево, между:


ОБЩИНА ГЕНЕРАЛ ТОШЕВО, със седалище и адрес на управление: гр.Генерал Тошево, ул. „Васил Априлов” № 5, БУЛСТАТ 000852633, представлявана от Валентин Вълчев Димитров, в качеството на Кмет и Мария Бонева Върбанова, в качеството на главен счетоводител, наричана за краткост ВЪЗЛОЖИТЕЛ, от една страна,
и 
………………………, със седалище и адрес на управление: …………………………….,

ЕИК ……………….. и ДДС номер …………………………, представляван/а/о от ……………………….., в качеството на ………………………., наричан/а/о за краткост ИЗПЪЛНИТЕЛ, от друга страна,
(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112, ал. 1 от Закона за обществените поръчки („ЗОП“) и Решение № ……………………….. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка на хляб и тестени изделия за нуждите на детски и социални заведения на територията на Община Генерал Тошево”, 
се сключи този договор („Договора/Договорът“) за възлагане на обществена поръчка при следните условия:

I. ПРЕДМЕТ НА ДОГОВОРА

Член 1. Предмет

(1.1) Възложителят възлага, а Изпълнителят приема да извършва периодични доставки на хляб и тестени изделия („Продукти/те“) за нуждите на Община Генерал Тошево, описани съгласно Техническата спецификация - Приложение № 1, както и в Техническото предложение на Изпълнителя –Приложение № 2 и Ценовото предложение на Изпълнителя - Приложение № 3, неразделна част от Договора, и в съответствие с изискванията на настоящия Договор.  
(1.2) Доставките се извършват периодично по предварителна заявка на Възложителя и/или негов представител. Възложителят е задължен да приеме и заплати само количествата и видовете, които е заявил и които са доставени при условията на настоящия Договор. 

(1.3) Доставките на Продуктите ще се извършват периодично, както следва :

ежедневно доставки по заявка - до 7:30 ч. на следващия ден от подаване на заявката;

(1.4) Доставките ще се извършват в рамките на работното време, след получаване на заявка, от Възложителя и/или негов представител. 
II. ЦЕНИ И НАЧИН НА ПЛАЩАНЕ

Член 2. Цена 

(2.1) Общата прогнозна стойност на доставките, предмет на Договора е в размер до ………………. лева без ДДС.
(2.2) Единичните цени на хранителните продукти се изчисляват на база осреднени цени на САПИ ЕООД за област Добрич, за месец, предхождащ извършената доставка, коригирани със съответния процент отстъпка, предложен от Изпълнителя за съответния продукт, съгласно Ценовото предложение на Изпълнителя.
(2.2.1.) При включване в заявка на продукт, който не се съдържа в техническата спецификация на Възложителя, цената на този продукт се ценообразува като от базовата цена на бюлетин на САПИ ЕООД се извади % отстъпка относим за групата храни, към която заявеният продукт принадлежи.
(2.3) Цената, която Възложителят се задължава да заплаща на Изпълнителя за извършените доставки на Продуктите, е крайната доставна цена с ДДС и включва всички разходи за доставка на Продуктите на Изпълнителя, включително, но не само – опаковка, транспортни разходи до мястото, посочено за доставка, всички вносни мита и такси, действащи към момента на доставката и всички допълнителни разходи, свързани с доставката. 
(2.4) Размерът на предложения % отстъпка за всеки продукт, включен в предмета на поръчката не се променя за срока на действие на Договора.
(2.5) Определеният за Изпълнител предоставя на Възложителя информация за действащите цени на съответните продукти, посочени в САПИ ЕООД, до 7 (седем) дни от първата заявка, на всяко тримесечие и съгласно условията на този Договор. 
Член 3. Начин на плащане
(3.1) Възложителят заплаща извършените доставки ежемесечно, до 30 (тридесет) число на месеца, следващ месеца на доставки на Продуктите, за които се дължи плащане. Заплащането се извършва на база на документ, удостоверяващ приемането на стоката (протокол за доставка и/или стокова разписка), подписан от оправомощени представители на Страните и съдържащи видовете, количеството, партидните номера на доставените през съответния месец Продукти, тяхната единична и обща цена, както и срещу издадена фактура, съдържаща данни за доставката, както и всички необходими законови реквизити. 

(3.2) Заплащането се извършва в български лева по банков път в срок от 30 (тридесет) дни от датата на подписване на документ, удостоверяващ приемането на стоката (протокол за доставка/стокова разписка или друг съотносим документ) и от издаване на фактурата. 

(3.3) Плащанията се извършват в български лева, с платежно нареждане по следната банкова сметка, посочена от Изпълнителя:
Банка:
…………………………….
BIC: …………………………….
IBAN:
……………………………..

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.4) За дата на плащането, се счита датата на заверяване на банковата сметка на Изпълнителя със съответната дължима сума.

III. СРОКОВЕ 

Член 4. 

(4.1) Настоящият Договор влиза в сила от датата на подписването му и е със срок на действие 24 (двадесет и четири) месеца. 
(4.2) Изпълнителят е длъжен да доставя заявените Продукти в срок, съгласно графика, посочен в алинея (1.3) от получаването на заявката на Възложителя и/или негов представител.

(4.3) Възложителят или упълномощеното/ите от него лице/а прави/ят заявки по ал. 4.2, по един от следните начини: 

1. по факс на Изпълнителя, посочен в настоящия договор, с надлежно удостоверени дата и час;

2. чрез изпращане на електронна поща на Изпълнителя, посочен в договора, с надлежно удостоверени дата и час;
3. по телефон – в случаите, в които посочените в т.1 и т.2 начини не са възможни.
(4.4) Заявката задължително трябва да съдържа следните данни: наименование и адрес на Възложителя, който прави заявката; вида хранителни продукти, които се заявяват за доставка; количество; мерна единица; график на доставката, име и фамилия на лицето, изготвило заявката. 
IV. МЯСТО И УСЛОВИЯ НА ДОСТАВКА

Член 5

(5.1) Мястото на доставка е адреса на Възложителя, посочен в заявката. Доставката на Продуктите до мястото на доставка се осъществява от Изпълнителя с транспорт, отговарящ на всички нормативни, технически и технологични изисквания за доставка на съответния вид Продукти, предмет на доставка.

(5.2) Доставяните хранителните Продукти, следва да отговарят на изискванията на действащите в България нормативни актове, относими към предмета на възлаганата обществена поръчка.
 (5.3) Доставяните хранителни Продукти:

(i) следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, партиден номер за всяка от тях, както и другите данни, съобразно приложимите нормативни изисквания за съответния вид продукти;

(ii) следва да бъдат придружавани при всяка доставка с етикет, посочващ съдържанието и количеството на съставките, съдържащи се в тях.

(iii) следва да имат добър търговски вид;

(iv) всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от 70% (седемдесет) процента от общия срок на годност, обявен от производителя;

(v) документ за качество и безопасност .
 (5.4) Доставките на Продуктите се извършват след писмена заявка от страна на Възложителя и/или негов представител, предоставяна на Изпълнителя. Заявката следва да се предостави в писмена форма по електронен път/факс/електронна поща/, а когато е невъзможно – по телефон, на представител на изпълнителя и да бъде изготвена по установен от страните образец, като съдържа подробно описание на заявените артикули, техните количества и график за доставката им. 
(5.5) Всяка доставка се удостоверява с подписване в два екземпляра на двустранен документ, удостоверяващ приемането на стоката (протокол за доставка и/или складова разписка) от Страните или техни упълномощени представители, след проверка за съответствието на доставката с изискванията на настоящия Договор и съответствието на Продуктите с Техническото и Ценовото предложение на Изпълнителя, Техническата спецификация на Възложителя, както и с направената заявка. 

(5.6) При констатиране на частично или цялостно несъответствие на доставените Продукти съобразно алинея (5.7) от този Договор, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват констативен протокол, в който се описват констатираните недостатъци, липси и/или несъответствия, дефинирани в алинея (5.7) по-долу („Несъответствия“) и се посочва срокът, в който същите ще бъдат отстранени по реда, посочен в настоящия Договор. След отстраняване на Несъответствията, Страните подписват двустранен документ, удостоверяващ приемането на стоката.
(5.7) Възложителят има право на рекламации пред Изпълнителя за:

(i) несъответствие на доставените Продукти със заявеното/договореното количество и/или със заявения/договорен вид;

(ii) несъответствието на доставените Продукти с Техническото предложение (Приложение № 2 към настоящия Договор) и с Техническата спецификация на Възложителя (Приложение № 1 към настоящия Договор);

(iii) несъответствие на партидните номера с указаните в етикета на доставените Продукти;

(iv) несъответствие на срока на годност на Продуктите с изискванията на настоящия Договор;

(v) несъответствие на доставените Продукти с изискванията за безопасност;

(vi) нарушена цялост на опаковката на доставяните Продукти;

(5.8) Рекламации за явни Несъответствия, съгласно алинея (5.7) на доставката с Техническото предложение (Приложение № 2 към Договора), с Техническата спецификация (Приложение № 1 към Договора) или с изискванията за безопасността на доставения Продукт се отбелязват в констативния протокол по алинея (5.6). Рекламации за скрити Несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документа, с който е удостоверено приемането на стоките, партидният номер на Продукта, точното количество на получените Продукти, основанието за рекламация и конкретното искане на Възложителя.

(5.9) При отправена рекламация и възникване на спор относно съответствието по ал. 5.8 и ал.5.10  контролни проби се вземат от оторизиран, съгласно закона орган (Българска агенция по безопасност на храните или на акредитирана лаборатория) в присъствието на Възложителя и Изпълнителя или упълномощени от тях лица, в деня на оспорване на рекламацията от Изпълнителя или най-късно на следващия ден. За обвързващ Страните ще се счита протоколът от анализа на оторизирания орган по настоящата разпоредба. В случай, че протоколът на оторизирания орган потвърждава несъответствието на доставените Продукти, разходите за изпитването, както и стойността на Продукта при погиването му са за сметка на Изпълнителя. В случай че Продуктите съответстват на договорените и нормативно установените изисквания, Възложителят дължи на Изпълнителя заплащане на действително извършваните разходи по анализите и доставката на Продуктите, както и стойността на продуктите, за които е предявена необоснованата рекламация. Независимо от обекта на рекламация Възложителят е длъжен да съхранява продуктите съобразно температурните режими и условия, посочени на етикета.

(5.10) (i) Рекламация относно явни Несъответствия на доставените Продукти със заявеното/договореното количество и/или със заявения/договорен вид и/или несъответствие на партидни номера с указаните в етикета на доставените Продукти и/или Несъответствие на срока на годност на Продуктите с изискванията на настоящия Договор, както и Несъответствия, свързани с нарушена цялост на опаковката на Продуктите се вписват в констативния протокол по алинея (5.6) и са обвързващи за Изпълнителя. 

(ii) При рекламации относно скрити Несъответствия на доставените Продукти с Техническото предложение (Приложение № 2  към Договора), с Техническата спецификация (Приложение № 1 към Договора) или с изискванията за безопасността на доставения Продукт и при извършен лабораторен анализ по предвидения в договора ред, установяващ, че стоката не съответства на договорените и нормативно установените изисквания, Изпълнителят изпраща свой представител за констатиране на скритите несъответствия в срок от 3 (три) дни от уведомяването. Несъответствията се отразяват в констативния протокол алинея (5.6) подписан от представители на Страните, като при отказ за изпращане на представител от Изпълнителя, или отказ на представителя на Изпълнителя да подпише протокола, Възложителят изпраща протокол подписан от негов представител на Изпълнителя, който е обвързващ за последния.

(5.11) При Несъответствия на доставените Продукти с изискванията на Договора, констатирани по реда на предходните алинеи: (i) Изпълнителят заменя несъответстващите Продукти с нови, съответно допълва доставката в срок от 3 (три) дни от подписване на съответния протокол от Страните или от издаване на протокола от анализа на оторизирания орган; или (ii) цената по Договора се намалява съответно с цената на Несъответстващите Продукти, ако не води до съществени изменения на договора.

(5.12) В случаите на Несъответствия посочени в констативния протокол по член (5.6), Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред, съответно при установяване, че Продуктите съответстват на договорените и нормативно установени изисквания по реда на ал. (5.9) и подписването на документ, удостоверяващ приемането на стоката и при другите условия на настоящия Договор. 

(5.13) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка. В хипотезата на алинея (5.11), точка (ii), Възложителят има право да прихване цената на Несъответстващите Продукти срещу цената на Продуктите, предмет на следващата доставка на Изпълнителя.

Член 6.

Собствеността и риска от случайно повреждане или погиване на Продуктите, предмет на доставка преминават от Изпълнителя върху Възложителя от датата на приемането им, вписана в документа, удостоверяващ приемането на стоката (протокол за доставка и/или стокова разписка). 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Член 7. 

(7.1) Изпълнителят се задължава да доставя Продуктите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя, по предложения % отстъпка за всеки продукт, посочен в Ценовото предложение на Изпълнителя или при условията на чл. 2 от Договора. 
(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя. 

(7.3) Изпълнителят се задължава да изпълнява в договорения срок заявките на Възложителя. При невъзможност за доставяне на определените Продукти или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на един месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция.

(7.4) Изпълнителят е длъжен да извършва транспортирането на хранителните Продукти за своя сметка и с транспортни средства, които отговарят на всички изисквания (нормативни, санитарно-хигиенни, технически, технологични, изисквания за съхранение и други) за превоз на хранителни Продукти от съответния вид, за които има издадено съответното удостоверение за регистрация на транспортно средство (ако е приложимо).
(7.5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.
(7.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане. 

(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(7.9) Изпълнителят се задължава да подпише лично или чрез надлежно упълномощени представители протокола за доставка и/или стоковата разписка и/или констативните протоколи, както и другите документи съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя. Констатации относно Несъответствието/съответствието на доставените Продукти с Техническото предложение (Приложение № 2 към Договора), с Техническата спецификация (Приложение № 1 към Договора) или с изискванията за безопасността на доставения Продукт се вписват в протокола след извършване на лабораторен анализ от Акредитиран орган.
(7.10) Изпълнителят носи отговорност за съответствието на доставените Продукти с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Продукти.

(7.11) Изпълнителят е длъжен да:

1. доставя хранителни продукти, включени в заявките, но не съдържащи се в Техническата спецификация на Възложителя;

2. спазва действащата нормативна уредба, регламентираща доставките, предмет на настоящия договор;

3. приема заявките за необходимите количества хранителни продукти, възлагани с настоящия договор;

4. предоставя на упълномощеното лице на Възложителя всички придружаващи доставката документи;

5. заменя доставени некачествени хранителни продукти;

6. носи отговорност за всички вреди, нанесени на трети лица по време на изпълнението на настоящия договор. 
7. да доставя в срок, на адреси и съгласно получените заявки, хранителни продукти от Техническата спецификация на Възложителя съгласно одобрен списък – Приложение № 4, неразделна част от настоящия Договор;
8. да предоставя на тримесечие на Възложителя или упълномощено от него лице, за сметка на Изпълнителя, информационен бюлетин на САПИ ЕООД за област Добрич за цените на хранителните продукти.
(7.12) Изпълнителят има право да иска от Възложителя или упълномощени от него лица приемане на доставените хранителни продукти, когато същите отговарят на изискванията на Техническата спецификация на Възложителя – Приложение № 1 и Техническото предложение на Изпълнителя – Приложение № 2 и подписване на приемо-предавателен протокол. 
VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Член 8. 

(8.1) Възложителят се задължава да заплаща цената на доставените Продукти, съгласно условията и по начина, посочен в настоящия Договор. 

(8.2) Възложителят се задължава да приеме доставката на Продуктите, предмет на доставка по реда на член 5, ако отговарят на договорените изисквания. 

(8.3) Възложителят осигурява свои представители, които да приемат доставките в договореното време и които осъществяват контрол върху изпълнението на Договора. 

(8.4) Възложителят има право да иска от Изпълнителя да изпълнява доставката на Продуктите до посоченото в алинея (5.1) от Договора място на доставка, в срок и без отклонения от договорените изисквания. 

(8.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.6) Възложителят има право на рекламация на доставените по Договора Продукти, при условията посочени в настоящия Договор.

(8.7) Възложителят има право да изисква от Изпълнителя замяната на несъответстващи с изискванията на Договора Продукти, или съответно намаляване на цената по реда и в сроковете, определени в член (5.12) от този Договор.

(8.8) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.
(8.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(8.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 

(8.11) Възложителят има право:

1. когато ИЗПЪЛНИТЕЛЯТ се е отклонил от посочените в заявката количество и/или вид хранителен продукт по настоящия договор, да откаже приемането на част или цялото количество, както и да откаже да заплати съответното възнаграждение, докато Изпълнителят не изпълни своите задължения съгласно договора;

2. да не приема хранителни продукти с недостатъчен за реализацията им срок на годност;

3. да откаже плащане по представена от Изпълнителят фактура, когато % на отстъпката на някой от продуктите, включени в предмета на договора се различава от предложения с офертата % отстъпка, съгласно – Приложение № 3 към настоящия договор; 

4. при виновно забавяне на доставките по заявени количества да съставя протокол, който да представи за съгласуване от Изпълнителя. Последният е длъжен в 3 (три) - дневен срок да подпише протокола или да представи писмено възражение, съдържащо мотиви за отказа да го подпише;

5. да включва в заявката си доставка на хранителни продукти, които не са включени в техническата спецификация на Възложителя.

6. да поиска данни за производителите на доставяните хранителни продукти;

7. да не заяви целия асортимент, посочен в Техническата спецификация на Възложителя – Приложение № 1 към настоящия договор, според конкретните (специфични) потребности.
(8.12) Възложителят е длъжен да представя на Изпълнителя заявки по реда и със съдържанието, посочени в настоящия договор. 
VII. ГАРАНЦИЯ ЗА ИЗПЪЛНЕНИЕ

Член 9. Видове гаранции, размер и форма на гаранциите

(9.1) Видове и размер на гаранциите

(9.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5% (пет на сто) от прогнозната стойност на Договора, съгласно алинея (2.1) или сумата от ……………………..(словом) лева; 

(9.1.2) Изпълнителят представя документи за внесена гаранция за изпълнение на Договора към датата на сключването му. 

(9.2) Форма на гаранциите

Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя. 

Член 10. Изисквания по отношение на гаранциите

(10.1) Когато гаранцията се представя във вид на парична сума, тя се внася по следната банкова сметка на Възложителя:

Всички банкови разходи, свързани с преводите на сумата са за сметка на Изпълнителя;

(10.2) Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни.
(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(10.2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(10.3). Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

Член 11. Задържане и освобождаване на гаранциите

(11.1). Възложителят освобождава гаранцията за изпълнение на Договора в срок от 30 (тридесет) дни, след изтичане на срока на настоящия Договор, посочен в алинея (4.1).

(11.2) Възложителят не дължи лихви върху сумите по предоставените гаранции, независимо от формата, под която са предоставени.

(11.3) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(11.4) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

(11.4.1) Възложителят има право да задържи гаранцията в пълен размер при системен (три или повече пъти в рамките на един месец) отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на един месец) Несъответствие на доставените Продукти с договорените изисквания; както и че

(11.4.2) При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

(11.5) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(11.6) В случай на задържане от Възложителя на суми от гаранциите, Изпълнителят е длъжен в срок до 3 (три) дни да допълни съответната гаранция до размера ѝ, уговорен в алинея (9.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (9.1).
VIII. НЕУСТОЙКИ

Член 12. 

(12.1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 10 % (десет на сто) от стойността на Продуктите, чиято доставка е забавена, или по отношение на които не са отстранени констатираните Несъответствия в договорения срок, за всеки просрочен ден, но не повече от стойността на продуктите, за които се отнася забавата.

(12.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 1 % (едно на сто) от дължимата сума за всеки просрочен ден, но не повече от 10 % (десет на сто) от размера на забавеното плащане.

(12.3) При забава на доставка от страна на Изпълнителя, или забава на Изпълнителя да отстрани констатирани Несъответствия, продължила повече от 10 (десет) дни, Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 5 % (пет на сто) от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.4) В случай на 3 (три) и повече рекламации в рамките на един месец, чиято основателност е установена по предвидения в Договора ред, Възложителят има право да прекрати Договора едностранно, както и на неустойка равна на 5 % (петна сто) от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.5) При прекратяване на настоящия Договор от Възложителя на някое от основанията по алинея (16.2), точки (i) или (ii), Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

(12.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение. 

(12.7.) Неустойките се заплащат незабавно, при поискване от Възложителя, по следната банкова сметка:

В случай че банковата сметка на Възложителя не е заверена със сумата на неустойката в срок от 3 (три) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

(12.8) В случай,че Възложителят прекрати или развали настоящия договор без основание или преустанови заявяването на стоки обект на договора за период по- дълъг от два месеца без основание, той дължи на Изпълнителя неустойка равна на 1 % от разликата между прогнозната стойност на договора и цената на извършените до момента на прекратяване доставки.

IX. ПОДИЗПЪЛНИТЕЛИ

Член 13. 

(13.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(13.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(13.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(13.4) Независимо от използването на подизпълнители, отговорността за изпълнение на настоящия Договор и на Изпълнителя.

(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Член 14. 

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

(i) приложимите клаузи на Договора са задължителни за изпълнение от подизпълнителите;

(ii) действията на Подизпълнителите няма да доведат пряко или косвено до неизпълнение на Договора;

(iii) при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

Член 15. 

(15.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(15.2) Разплащанията по ал. (15.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(15.3) Към искането по ал. (15.2)Изпълнителят предоставя становище, от което да е видно дали оспорва плащанията или част от тях като недължими.

(15.4) Възложителят има право да откаже плащане по ал. (15.2), когато искането за плащане е оспорено, до момента на отстраняване на причината за отказа.

X. УСЛОВИЯ ЗА ПРЕКРАТЯВАНЕ НА ДОГОВОРА

Член 16.


(16.1) Настоящият Договор се прекратява в следните случаи:

(i) по взаимно съгласие на Страните, изразено в писмена форма;

(ii) с изтичане на уговорения срок;
(iii) когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
(iv) При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 5 (пет) дни;
(v) При достигане на прогнозната стойност на договора.
(16.2) Възложителят може да прекрати едностранно настоящия Договор:

(i) при системни (три или повече пъти) в рамките на един месец: (а) забавяне на доставка на Продукти; и/или (б) забавяне или отказ за отстраняване на Несъответствия на Продукти, констатирани по реда на Договора; и/или (в) отказ за извършване на доставка; и/или (г) доставки на Продукти с Несъответствия с изискванията на Договора, констатирани по реда на Договора; 

(ii) в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.
(16.3) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
(16.4) Прекратяването влиза в силаслед уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

Член 17.

Настоящият Договор може да бъде изменян или допълван от Страните при условията на чл. 116 от ЗОП.
XI. НЕПРЕОДОЛИМА СИЛА

Член 18.
(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(18.3) Докато трае непреодолимата сила, изпълнението на задължението се спира.

(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

XII. КОНФИДЕНЦИАЛНОСТ

Член 19.
(19.1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

XIII. ДОПЪЛНИТЕЛНИРАЗПОРЕДБИ

Член 20. 

За всички неуредени в настоящия Договор въпроси се прилага действащото българско законодателство.

Член 21.


(21.1) Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ:

…………………………………………..

Телефон: ………………………………..

Email: …………………………………...
ЗА ИЗПЪЛНИТЕЛЯ:

…………………………………………..

Телефон: ……………………………….

Email: …………………………………..
(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(21.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(21.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(21.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Член 22.


Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

Член 23.


(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК. 

Член 24.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Неразделна част от настоящия Договор са следните приложения:

1. Приложение № 1 – Техническа спецификация на Възложителя ;

2. Приложение № 2 – Техническо предложение на Изпълнителя ;

3. Приложение № 3 - Ценово предложение на Изпълнителя ;
4. Приложение № 4 - Списък на заведенията за доставка на хранителни продукти.
Настоящият Договор се подписа в 3 (три) еднообразни екземпляра – 2 (два) за Възложителя и 1 (един) за Изпълнителя.

	ЗА ВЪЗЛОЖИТЕЛЯ:

____________________________


	ЗА ИЗПЪЛНИТЕЛЯ:

____________________________




Приложение № 4 - Списък на заведенията за доставка на хранителни продукти в Община Генерал Тошево
	№ 
	НАИМЕНОВАНИЕ НА ЗАВЕДЕНИЕТО
	АДРЕС НА ЗАВЕДЕНИЕТО

	1
	Домашен социален патронаж
	ул. „Васил Априлов“, №8

	2
	Обществена трапезария
	ул. „Васил Априлов“, №8

	3
	ДГ „Пролет“
	ул. „Христо Ботев“, №18

	4
	ДГ „Първи юни“
	ул. „Мургаш” 1

	5
	ДГ „Радост“
	ул. „Дора Габе” 6

	6
	ДГ село Василево
	с. Василево

	7
	ДГ село Кардам
	с. Кардам, ул. „Тополи“, №1

	8
	ДГ село Красен
	с. Красен

	9
	ДГ село Люляково
	с. Люляково

	10
	ДГ село Преселенци
	с. Преселенци

	11
	ДГ село Присад
	с. Присад

	12
	ДГ село Пчеларово
	с. Пчеларово

	13
	ДГ село Спасово
	с. Спасово


